कोई निजम जां कम्म अपनाना जां "धारण करना" ते फ्ही इस्सी नभाई जाना "धर्म" ऐं। ओ भाएं इक मनुक्खै दी गल्ल होऐ जां समाज दी। व्यक्ति की जे समाज दा गै इक अंग होन्दा ऐ इस करी ओह् जिस गल्लै गी जा नीम गी अपनान्दा ऐ उसदी समाज दे हत्थें चा मान्यता बी चाह्न्दा। ऐसा करना उसदी इक मजबूरी ऐ की जे ऐसा नेईं होऐ तां ओह् इक्कला पेई जाग ते इक्कला रौह्ना माह्नू दे सुआत्तम च गै नेईं। ओह् समाजी जीव ऐ। हर पल, हर खिन, ओह् समाज कन्नें जुड़े दा रौंह्दा ऐ। उमर भर एकांत-बास करना मुश्कल गै नेईं नां-मुमकन ऐ।